روسیه دن باش پنه سوره گن امریکا قوشمه ایالتلری استخبارات تشکیلاتی سی آی ای نینگ سابق جاسوسی ادوارد سنودن روسیه تابعیتی نی کسب ایتیش اوچون تیارگرلیک اوتکزماقده.
امریکا قوشمه ایالتلری ده وطن گه خیانت قیلیش بیلن عیبلنگن سنودن, روسیه وطنداش لیگی اوچون مراجعه قیله دی.
میلادی 2013 – ییل ده امریکا نینگ مخفی معلومات لری نی بیان قیلیش بیلن عیبلنگن سنودن, آلدین هانگ کانگ کیین ایسه روسیه پایتختی مسکو گه قاچیب باردی.
باش پنه سوره ب روسیه گه باریشی آرتیدن سنودن نینگ خوفسیزلیگی دولت تامانیدن تامین ایتیلدی.  مسکو ده یشیاتگن سنودن گه 2017 – ییل گه قدر اوزلوکسیز او ییرده یشش حقی بیریلدی.
آقلاوچی سی نینگ ایتیشیچه ایندی سنودن روسیه وطنداشی بولیش اوچون تیارگرلیک اوتکزماقده.
سنودن, بیر نیچه کون کیین روسیه وطنداشی بولیش اوچون کیره کلی حجت لر نی روسیه مقام لری گه تاپشیره دی.
اوتگن آی ده بیرگن بیاناتیده 37 یاشلی سنودن, عیالی نینگ حامله ایکن لیگی و توغیله دیگن باله لری بیلن بیرگه روسیه وطنداشی بولیش نی آرزو قیلیاتگن لیک لری نی بیلدیرگن ایدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
